CELEX: C2007/297/81
Language: hu
Date: 2007-12-08 00:00:00
Title: T-138/05. sz. ügy: Az Elsőfokú Bíróság 2007. október 23-i ítélete – Bizottság kontra Impetus ( Választottbírósági kikötés – Kutatási és technológiafejlesztési keretprogramok – A közérdekű távközléstechnikai alkalmazások területéhez tartozó projektekre vonatkozó szerződések – Igazolás hiánya és a szerződés rendelkezéseinek való meg nem felelés a bejelentett kiadások egy része tekintetében – A kifizetett összegek megtérítése )

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/40
            
         Az Elsőfokú Bíróság 2007. október 23-i ítélete – Bizottság kontra Impetus
   (T-138/05. sz. ügy) (1)
   
   („Választottbírósági kikötés - Kutatási és technológiafejlesztési keretprogramok - A közérdekű távközléstechnikai alkalmazások területéhez tartozó projektekre vonatkozó szerződések - Igazolás hiánya és a szerződés rendelkezéseinek való meg nem felelés a bejelentett kiadások egy része tekintetében - A kifizetett összegek megtérítése’)
   (2007/C 297/81)
   Az eljárás nyelve: görög
   Felek
   
      Felperes: az Európai Közösségek Bizottsága (képviselők: D. Triantafyllou meghatalmazott, segítője: N. Kostikas ügyvéd)
   
      Alperes: Impetus Symvouloi Michanikoi – Kainotomia kai Technologia EPE (Athén, Görögország) (képviselő: P Miliarakis ügyvéd)
   Az ügy tárgya
   Az EK 238. szerinti választottbírósági kikötésre alapított kereset, amely az Impetus Symvouloi Michanikoi – Kainotomia kai Technologia EPE-nek az Európai Közösség kutatási, technológiafejlesztési és demonstrációs tevékenységekre vonatkozó negyedik keretprogramjáról (1994–1998) szóló, 1994. április 26-i 1110/94/EK európai parlamenti és tanácsi határozat (HL L 126., 1. o.) keretében kötött COP 493 Invite (Inland Navigation Telematics) és TR 1006 Ausias (Att in Urban Sites with Integration and Standardisation) szerződésekre kifizetett összeg egy részének, továbbá a Közösség kutatási és technológiafejlesztési tevékenységekre vonatkozó keretprogramjáról (1990–1994) szóló, 1990. április 23-i 90/221/Euratom, EGK tanácsi határozat (HL L 117., 28. o.) keretében kötött V 2043 Artis (Advanced Road Transport Informatics in Spain) szerződésre kifizetett összeg egy részének megtérítésére való kötelezésére irányul.
   Az ítélet rendelkező része
   
               1)
            
            
               Az Elsőfokú Bíróság a Bizottságnak a COP 493 Invite (Inland Navigation Telematics) szerződésre kifizetett 136 037,30 euró összeg megtérítésére irányuló kérelmét elutasítja.
            
         
               2)
            
            
               Az Elsőfokú Bíróság kötelezi az Impetus Symvouloi Michanikoi – Kainotomia kai Technologia EPE-t, hogy a TR 1006 Ausias (Att in Urban Sites with Integration and Standardisation) szerződés alapján fizessen a Bizottság részére 14 678,41 euró főösszeget és annak 2002. november 1-jétől a tartozás kiegyenlítéséig a Spanyolországban irányadó törvényes éves kamatlábbal számított késedelmi kamatait.
            
         
               3)
            
            
               Az Elsőfokú Bíróság kötelezi az Impetus Symvouloi Michanikoi – Kainotomia kai Technologiat, hogy a V 2043 Artis (Advanced Road Transport Informatics in Spain) szerződés alapján fizessen a Bizottság részére 9 230,77 euró főösszeget és annak 2003. január 29-étől a tartozás kiegyenlítéséig a Spanyolországban irányadó törvényes éves kamatlábbal számított késedelmi kamatait.
            
         
               4)
            
            
               A felek maguk viselik saját költségeiket.
            
         
      (1)  HL C 182., 2005.7.23.